Klubben ble startet av italiensk immigrantungdom i 1905 og navnet kommer fra bydelen La Boca. Ettersom fotballen ble innført av britiske arbeidere noen år tidligere, var engelske lagnavn ikke uvanlig (for eksempel Newell's Old Boys og River Plate, Bocas erkerival). Esteban Baglietto, Alfredo Scarpatti, Santiago Sana og brødrene Juan og Teodoro Farenga møttes i bydelen våren 1905 og ble lagets grunnleggere, og Boca Juniors spilte sin aller første kamp 6. mai samme år, mot Mariano Moreno.